cyanic-selkie/wikianc huggingface dataset:
Hove kyrkje
Peter Andreas Blix redder kirken
Blix startet arbeidet med å restaurere kirken i 1883. Han ville gjenreise kirken slik han mente den opprinnelig så ut. En kirkegransker hadde sett på kirken i 1878, og han mente at man under den hvite kalken kunne se spor av malerier. Han mente veggene sannsynligvis hadde vært dekorert med bilder av evangelistene, Jesus, Moses og helgener. Blix var interessert i norrøn mytologi, og brukte motiver fra dette til å fylle inn i de geometriske figurene som allerede var malt på veggen. I tillegg satt han inn noen få benker dekorert med utskjæringer av blomster, dyr og drager. Han fikk òg malt kors på veggene, og utstyrte kirken med liturgisk utstyr likt det som hadde vært der før reformasjonen. Blix' arbeid med å rense kirken for senere tilføyelser og tilbakeføre til en tenkt middelaldertilstand, regnes i dag som et godt eksempel på datidens syn på enhetlig restaurering.
Blix eide kirken til sin død i 1901, og ble gravlagt under gulvet der. Han testamenterte kirken til broren sin, som igjen gav den til staten. I 2019 vil riksantikvaren gi kirken til Fortidsminneforeningen, som har stått for tilsynet, og i forveien eier åtte stavkirker og fire andre steinkirker.
Inventar
På Bergen Museum er det og et beslag til et krusifiks fra 1200-tallet. Alteret er fra middelalderen, og er laget i stein med en klebersteinsplate på toppen. I midten er det et hulrom med en plate over. Dette har vært brukt til å oppbevare relikvier i.
Takverket i den restaurerte kirken er inspirert av trønderske middelalderkirker, og særlig Værnes kirke.
1. FC Magdeburg
1. FC Magdeburg er et fotballag fra Magdeburg i Tyskland som ble opprettet den 22. desember 1965 ved at fotballavdelingen til SC Magdeburg etablerte seg som en egen klubb.
Selv om 1. FC Magdeburg de siste tiårene har vært en heller ubetydelig klubb har den kultstatus i de østtyske regionene. Grunnen er at Magdeburg er den eneste klubben fra det tidligere DDR som har vunnet europacupen. 8. mai 1974 ble AC Milan slått 2-0 i finalen i europacupen for cupvinnere i Rotterdam. Klubben hadde sin storhetstid på 1970-tallet da den i tillegg til å vinne europacupen ble DDR-mester tre ganger. I tiden fra 1964 til 1983 vant klubben også 7 cupmesterskap.
Bortsett fra en sesong på 1960-tallet spilte Magdeburg kontinuerlig i DDRs øverste liga (Oberliga), men da de østtyske klubbene skulle innlemmes i det vesttyske seriesystemet i 1991 ble Magdeburg en av taperne. I det gjenforente Tyskland fikk bare 2 DDR-klubber plass i Bundesliga og videre 6 i 2. Bundesliga. I den avgjørende sesongen 1990/91 ble Magdeburg bare nummer 10 på tabellen. Magdeburg måtte ut i en kvalifikasjonsturnering om en plass i den nye 2. Bundesliga og da denne gikk tapt ble klubben inlemmet i den tyske amatørligaen (Oberliga Nordost Staffel Mitte). Den gang var dette riktignok det tredje nivået i det tyske ligasystemet, men man hadde 10 parallelle avdelinger som i de første årene etter gjenforeningen måtte kjempe om bare tre ledige plasser i 2. Bundesliga.
Som alle andre østtyske klubber som i 1991 ikke greide å få en plass i det profesjonelle tyske ligasystemet mistet også Magdeburg all betydning i tysk toppfotball. Fram til 2015 har klubben spilt på ulike nivå i det tyske amatørligasystemet.
Etter sesongen 2014/15 rykket Magdeburg opp i 3. Liga som etter en reform i 2008 er ensporet liga og det tredje høyeste nivået i det tyske ligasystemet. Med dette spiller 1. FC Magdeburg etter 24 år igjen i en eksponert liga og har trådd ut av den gråe massen av amatørklubber.
American Steamer
American Steamer var en amerikansk dampdrevet bil som ble produsert av American Steam Truck Co. i Illinois, mellom 1922 og 1924.
American Steam Car
American Steam Car var en amerikansk, dampdrevet bil som ble bygget av Thomas Derr sitt firma American Steam Automobile Co i West Newton i Massachusetts mellom 1924 og 1931. De fleste bilene var modifiserte Hudson-modeller, eller bygget på chassis fra Hudson. Derr var tidligere en del av fakultetet ved Massachusetts Institute of Technology.
Derr hadde tidligere spesialisert seg på vedlikehold og modifikasjoner av Stanley dampbiler, før han satte i gang med egenutvikling av dampmotorer og kjeler for montering på et antall forskjellige biler. Hans kundegruppe innbefattet hovedsakelig tidligere eiere av Stanley-vogner.
Antanas Mockus
Aurelijus Rutenis Antanas Mockus Šivickas (født 25. mars 1952) er en colombiansk matematiker, filosof og politiker. Han har to ganger vært ordfører i hovedstaden Bogotá. Den første perioden var fra 1. januar 1995 til 10. april 1997. Den andre fra 1. januar 2001 til 31. desember 2003.
Agenda
En agenda er sakliste eller dagsorden til møte. Å «sette agenda» brukes i utvidet betydning om å ha innflytelse i hvilke saker som tas inn i beslutningsprosesser og evne til å få sine saker inn i på sakskartet. Å «ha en agenda» brukes om en aktør har som mål å få sine saker i en debatt eller beslutningsprosess. Innen politikk og diplomati betegner det dagsorden, det vil si hvilke spørsmål som blir tatt opp til politisk behandling.
Innen maktforskning i statsvitenskapen, fokuseres det på hvilke grupper og aktører som har mulighet til å fastsette eller hindre politiske spørsmål som kommer opp debatt eller vedtak. Særlig blir det fokusert på evnen til å hindre spørsmål fra å bli vurdert (det å ikke fatte en beslutning regnes også som en beslutning).
Ordet stammer opprinnelig fra latin for «som bør gjøres», Ordet stammer fra teologi saker som skulle tas opp i møte som ikke omhandlet tro, men som omhandlet andre saker. men har kommet inn i norsk fra engelsk.
Ken Doherty
Ken Doherty (født 17. september 1969) er en irsk profesjonell snookerspiller.
Han har vært profesjonell spiller siden 1990. Han ble verdensmester i 1997 etter at han slo Stephen Hendry 18–12. Doherty kom til finalen både i 1998 og 2003, men tapte henholdsvis mot John Higgins og Mark Williams. Han er den eneste spilleren som har vunnet VM både som amatør og profesjonell. Doherty er i tillegg u–21 verdensmester fra 1989.
Da han vant verdensmesterskapet i 1997 brukte han en kø som han hadde betalt to pund for.
Billie Jean
«Billie Jean» er en låt fra Michael Jacksons suksessalbum Thriller fra 1982. Den ble umiddelbart en hit og toppet hitlistene. Den var den andre sangen fra Thriller-albumet som ble utgitt som singel. Dette skjedde i januar 1983. Teksten som omhandler illegitimitet, har ført til at den er en av Jacksons mest kritiserte låter.
Historie
Jacksons forhold til sangen er ganske personlig. Under en The Jackson 5-turné i 1981 oppsøkte en kvinnelig forfølger Jackson. Hun kalte seg selv Billie Jean Jackson og sa at hun var gift med sangeren. Hun påstod at Jackson måtte ta på seg ansvaret for hennes ene barn som hun mente var Jacksons. Kvinnen ble senere lagt inn på mentalsykehus. I et intervju i 1996 uttalte Jackson at han hadde sett mange Billie Jean-er som var The Jackson 5-groupies. "Alle jentene sa at deres barn var en av mine brødres," la han til.
Produsent Quincy Jones ville kalle sangen "Not My Lover", siden han mente at folk kunne tro at tittelen viste til tennisstjernen Billie Jean King. Jones mente også at introen på låten var for lang, men også her var Jackson uenig. Han mente at introen ga ham lyst til å danse. Jackson vant begge diskusjonene og fikk beholde tittelen og introen.
Jackson forteller om da han skrev Billie Jean i Martin Bashirs dokumentar, "Living with Michael Jackson": "En dag jeg satt i bilen fikk jeg ideen til låten. Noen dager senere dukket introen opp i hodet mitt. Bashir spurte deretter: "Hvor kom det fra?" og Jackson svarte: "From above (fra oven)".
Før Billie Jean ble utgitt på singel hadde pressen vært kritiske til Thriller-albumets første singel, The Girl Is Mine. Billie Jean derimot, ble skrytt opp i skyene. Låten forsterket Jacksons rolle som crossoverartist og hans innflytelse innen popkulturen.
Musikkvideo
Jackson og plateselskapet Epic planla å lage musikkvideoen og presentere den for den nystartede kanalen MTV. På den tiden sendte ikke MTV videoer med svarte artister og spilte kun rockeartister som Duran Duran, Peter Gabriel, The Clash, Blondie, Journey, Pat Benatar, Genesis og Billy Idol. I 1983 gikk Jackson og CBSs sjef, Walter Yetnikoff, til MTV og ga dem et ultimatum. Hvis ikke kanalen sendte Jacksons video ville ikke MTV få tillatelse til å sende videoer med CBSs artister, deriblant Ozzy Osbourne og Billy Joel. Dette førte til at MTV endret sin politikk, og 10. mars 1983 ble Billie Jean vist på kanalen. Michael Jackson og musikkvideoen Billie Jean fikk mye skryt for å ha revet denne fargeavsperringen, og gjort det mulig å sende musikken og videoene til både svarte og hvite sangere.
Steve Barron regisserte videoen som var både kryptisk og mystisk. Jackson går alene på gaten, tilsynelatende om kvelden, med en opplyst by i den rosafargede bakgrunnen. Bakken der han trår blir lysbelagt for hvert skritt han tar, noe som muligens er en referanse til Jackson popularitet og stjernestatus. En mystisk, dresskledd mann med hatt, solbriller og et kamera (som høyst sannsynlig er en journalist som er på jakt etter et scoop) forfølger og overvåker Jackson. Denne mannen prøver å få tatt et bilde av Jackson, men på bildet er ikke Jackson å se. Han er sporløst forsvunnet. Etter følger det en dansescene, der Michael Jackson danser seg veien ned til Billie Jean's hotellrom. Han går bakveien, opp en trappegang som fører inn til hotellet, og der blir også hvert trappetrinn lyst opp for hvert skritt, og det utbrente hotellskiltet lyser også opp idet Jackson går forbi. Politiet blir tilkalt av en dame som ser Jackson snike seg opp og inn hotellet. Jackson ankommer Billie Jeans hotellrom, og står ved sengen og ser henne ligge i sengen, før han selv legger seg ved siden av henne. Den mystiske journalisten følger etter Jackson her også, og står utenfor vinduet og skal til å knipse et bilde av paret som ligger i sengen, men sengen lyser opp, og Jackson er igjen sporløst forsvunnet. Politiet ankommer, og tar med seg journalisten bort fra stedet. Musikk videoen avsluttes med at vi ser bakken lyse opp, skritt for skritt, som angivelig skal være Jackson som går alene nedover gaten igjen.
Jackson forteller om videoen: "Den er surrealistisk og annerledes. Det var ikke jeg som fant på konseptet, det var Steve Barron. Den eneste delen jeg laget var dansingen. Jeg sa: "gi meg en del jeg kan danse i". Den eneste delen jeg laget var altså den der jeg går ved siden av reklameplakatene og danser."
Videoen var noe helt nytt for MTV og satte standarden for musikkvideoer. Jackson fulgte opp med musikkvideoen til Beat It og begge videoene ble sendt om og om igjen. Jackson ble den første svarte artisten som ble stjerne på kanalen. Produsent Quincy Jones har uttalt at det er et spesielt forhold mellom Michael Jackson og MTV. «De gjør hverandre gode», fortsatte han. Flere svarte artister fikk etterhvert sine videoer på kanalen, blant andre Prince, The Pointer Sisters, Rick James, Lionel Richie og Run-DMC. Jackson var den første, og kanskje fortsatt den største artisten som har dukket opp på MTV og slik nådd ut til et stort publikum. Dette banet vei for artister som Prince, Madonna, Cyndi Lauper og Jacksons yngre søster Janet Jackson. Flere artister har fått karrieren til å blomstre gjennom videoene sine.
Motown 25
MTV og BET hjalp Billie Jean til å bli en større hit ved hjelp av videoen. Låten rakk ut til et enda større publikum da Jackson fremførte den live foran publikum på "Motown 25: Yesterday, Today and Forever" 25. mars 1983. Dette var en forestilling med diverse artister, deriblant The Jackson 5. Etter å ha blitt gjenforent med brødrene og sunget en medley av deres gamle hits, entret Jackson scenen for en soloopptreden. Iført en svart glitterjakke (som egentlig tilhørte hans mor), gnistrende sølvskjorte, trange svarte bukser, en svart fedorahatt, hvite sokker og en hvit, glitrende hanske på sin venstre hånd, fremførte han Billie Jean. Publikum var i ekstase, og det var også de mange millioner menneskene som så dette på TV over hele verden. Michael Jackson ble veldig populær etter denne opptredenen, og det var her han virkelig skapte den stilen og den figuren vi gjerne forbinder med Michael Jackson i dag. Han tok seg i skrittet, gjorde høye spark, utførte imponerende fotarbeid, og dette skulle vise seg å bli noen av de mange kjente varmerkene til Jackson senere i karrieren. Jackson viste også frem et annet kjent dansetrinn, moonwalk. Trinnet som opprinnelig het "The Back Slide", ble omdøpt til "Moonwalk" i pressen etter Jacksons fremvisning. Dansetrinnet har blitt Jacksons signatur og er synonymt med Billie Jean. Programmet med opptredenen ble sendt 16. mai og 47 millioner seere fikk med seg Jacksons Billie Jean. Resultatet var et uventet braksuksess med Thriller. Billie Jean har blitt solgt i over 5 millioner eksemplarer og er Jacksons mest kjøpte singel. Låten har blitt parodiert og nevn i populærkulturen utallige ganger.
Koreografi
Billie Jean er berømt for sin koreografi og har ofte vært nøkkelnummeret under konserter og andre opptredener. Rutinene i dansen har forblitt de samme siden Motown 25 i 1983. Fansen har navngitt trinnene og de mest kjente er
VG-lista
Billie Jean lå på VG-lista i 9 uker i 1983, fra og med uke 16 til og med uke 24. Singelen fikk sin høyeste plassering i uke 22, da den lå på 6.-plass. Låten gjorde comeback på lista i 2009 etter Michael Jacksons død.
Ingolf Hysing Olsen
Ingolf Hysing Olsen (født 3. april 1883 i Bergen, død 12. august 1961 i Bergen) var en norsk skipsreder. Han vokste opp i et skipsrederhjem, dro til sjøs etter handelsskole, arbeidet tre år på et britisk tegnekontor og begynte i rederiet til faren, Jacob Rytter Olsen, i 1905.
Han engasjerte seg i norsk skipsfartspolitikk under begge verdenskrigene; sammen med Thomas Fearnley var han med og fremforhandlet en tonnasjeavtale med britene i 1917. Under andre verdenskrig var Ingolf Hysing Olsen leder av Nortraships kontor i London.
436 Patricia
436 Patricia er en asteroide i det ytre av hovedbeltet. Den ble oppdaga den 13. september 1898 av Max Wolf og Friedrich Karl Arnold Schwassmann fra Landessternwarte Heidelberg-Königstuhl i Heidelberg. Bakgrunnen for navnet er ukjent.
1519 Kajaani
1519 Kajaani er en hovedbelteasteroide. Den ble oppdaget 15. oktober 1938 av Yrjö Väisälä i Åbo. Asteroiden har fått sitt navn etter det finske navnet på byen Kajana.
Fotball under Sommer-OL 1980
Fotball under Sommer-OL 1980. Fotball var med på det olympiske programmet for 17. gang under OL 1980 i Moskva. Seksten lag deltok og turneringen ble avviklet mellom 20. juli og 2. august. Tsjekkoslovakia beseiret Øst-Tyskland med 1-0 i finalen og ble olympiske mestere i fotball. var kvalifisert for dette sluttspillet, men boikottet lekene i likhet med en rekke andre vestlige land.
Deva (hinduisme)
Deva (देव på devanagari) er sanskrit for guddom. Det kan i forskjellige kontekster tolkes som gud, ånd, semi-gud, hellig vesen, guddom eller ethvert høyerestående overnaturlig vesen. De står i motsetning til de normalt demoniske asuraene.
Bladfiskfamilien
Bladfiskfamilien (Polycentridae) er små ferskvannsfisker fra Sør-Amerika. De har et merkelig utseende, og minner svært om et vissent blad som flyter i vannet.
Ron Karenga
Ron Karenga (født 14. august 1941 Parsonsburg i Maryland i USA), også kjent som Ron Everett, er en amerikansk forfatter og politisk aktivist. Han er best kjent for å ha innstiftet Kwanzaa, en ukelang pan-afrikansk feiring fra 26. desember til 1. januar.
Karenga omtales tidvis med tittelen Maulana, som betyr læremester på swahili og arabisk.
Karenga opprettet organisasjonen Us, en svart nasjonalistgruppe, i 1965. I 1971 ble han dømt til fengselsstraff for tortur av to av gruppens kvinnelige medlemmer. Etter løslatelsen i 1975 gjenopptok han sine studier og ble senere leder for black studies-avdelingen ved California State University i Long Beach, en stilling han innehadde fra 1989 til 2002.
Joer
Jofamilien eller joer (Stercorariidae) (av norr. gjóðr, lydord) er en familie med store måkefugler (Lari) i ordenen av vade-, måse- og alkefugler (Charadriiformes). Joene har kraftig nebb, med en krok ytterst, og lange, spisse vinger, som gjør dem til svært dyktige flygere med stor akrobatisk kapasitet. Av utsende minner artene om en blanding av måker (Laridae) og stormfugler (Procellariidae). Alle artene er livskraftige.
Taksonomi
Jofamilien er trolig søstergruppen til alkefamilien (Alcidae). HBW Alive deler familien inn i to slekter; Stercorarius og Catharacta. En genetisk studie av Cohen et al. (1997) fant imidlertid ut at storjo og polarjo var søsterarter. Dette har imidlertid Braun & Brumfield (1998) reist tvil om, i det de hevder at alle «skuer» i så fall må være søsterarter til polarjoen. Derfor har de fleste siden valgt å behandle artene i samme slekt; Stercorarius, som for eksempel Birds of the World. Hva som er riktig er det fortsatt ikke full konsensus om. En studie fra 2009 viser at artene tilhører i to slekter, mens en studie fra 2008 viser at joene på den sørlige halvkule er svært nært beslektet med hverandre og tilhører samme slekt.
Biologi
Fuglene i jofamiliene varierer i størrelse, fra fjelljoen med en kroppslenge på cirka 48–53 cm, vekt på cirka 280–310 g, og et vingespenn på cirka 105–117 cm, til sørhavsjoen med en kroppslengde på cirka 52–64 cm, ei vekt på cirka 1 200–2 100 g, og et vingespenn på cirka 126–160 cm.
Joer har hovedsakelig brun eller gråbrun fjærdrakt, ispedd flekker med hvitt, lysebrunt, gult, grått og sort. Tre av artene (polarjo, tyvjo og fjelljo) har forlengede midtre halefjær, og disse fuglene kalles i et samlebegrep for jagere (av ty. jäger, i betydningen jeger eller jager). Samlebegrepet for de fire andre artene er skuer (av norr. skúfr, i betydningen joer eller storjo, jfr. betydningen av Skúvoy, en av de minste øyene på Færøyene). Begge begrepene er sjelden i bruk på norsk, men i engelsk tale og skriftspråk er de vanlige (som jaeger og skua).
Joene forekommer i alle verdenshavene. I hekketiden foretrekker joene tundra eller åpen gressbevokst eller naken fjellgrunn på arktiske øyer. Det fleste hekker på den nordlige halvkule, men to arter hekker også på den sørlige halvkule. Utenfor hekketiden tilbringer de fleste artene mesteparten av tiden på åpent hav, langt utenfor synet av land. De fleste overvintrer i arktiske strøk på den sørlige halvkule.
Artene har en opportunistisk atferd og et variert kosthold, som i hovedsak består av andre dyr (spesielt fisk og fugl), enten de jakter selv, bedriver kleptoparasittisme eller eter av åtsler. I hekketiden eter noen arter mest fisk, mens andre jakter og eter mest lemen (Lemmus lemmus) og atter andre fugleegg og fugleunger etter andre arter. Utenfor hekketiden består imidlertid kosten av mest fisk, enten fuglene fanger den selv eller stjeler andres fangst.
Joer er for det meste monogame, men de utøver bi-parental omsorg. Noen populasjoner av sørhavsjo (S. antarcticus) bedriver kooperativ polyandri, der én hunn hekker med flere (typisk to, men opp til seks har blitt observert) hanner. I sånne grupper er det bare et enkelt rede som pleies, og alle hannene som assosieres med hunnen, hjelper til med å forsvare, ruge og mate avkommet.
Redene er som regel ikke annet enn ei grunn grop i bakken, der hunnen typisk legger 1–2 egg. Det varierer med arten om reirplassen er på fjellgrunn eller på tundra med begrenset vegetasjon (som små busker og gress). Eggene klekkes etter 24–32 dager og de dunkledde ungene holder seg ved redet, der de mates til de blir flygedyktige etter cirka 24–50 dager. Begge foreldrene bidrar til å gjøre klart redet, forsvare territoriet, ruge eggene og mate avkommet. Maten gulpes enten opp eller biter rives av, litt avhengig av hva som serveres.
Inndeling
Under følger to ulike inndelinger av joene. Norske navn på artene følger Norsk navnekomité for fugl og er i henhold til Syvertsen et al. (2008, 2017).
Drunk
Drunk var et punkrockband fra Oslo, og ble dannet rundt 1994 av medlemmer fra Bøyen Beng, So Much Hate og Life... But How To Live It? I 1999 ga de ut plata ...again, som var en samling av fire 7" EP-er gitt ut i 1997 og 1998. I 2004 kom albumet Company Tie. Bandet ble oppløst i 2006.
Bandet ble grunnlagt av Per Arne Haugen og Finn Erik Tangen fra So Much Hate og Jon Hveding fra Bøyen Beng. Ganske snart ble Katja B. Osvold og Roger Andreassen, fra Life..., med. Gruppas eneste lineupbytte skjedde i 1996, før noe var utgitt, og besto i at Osvold og Hveding ble erstattet av Bård Jemtland og Rogers bror Tom Andreassen (fra Life... med flere). Siden Tom Andreassen var bassist, begynte Per Arne Haugen som gitarist i stedet.
Bandets tidligere utgivelser ble anmeldt av Robert Dyrnes. Triggerfinger var rett og slett «Norgeshistoriens desidert beste syvtommersutgivelse». Da Hate Songs ble gitt ut, spurte Dyrnes om bandet var «Norges beste både på plate og live!» Samlinga ...again ble dermed «noe av det beste på hardcore fronten i Norge på 90-tallet!». Denne inneholdt en cover av Aquas «Doctor Jones».
Av konserter varmet blant annet Drunk opp for NoMeansNo på Mars i 1998.
Gulbrun bjørkefiltmidd
Gulbrun bjørkefiltmidd (Aceria rudis) er en liten midd (edderkoppdyr), og tilhører familiegruppen bjørkegallmidder (Eriophyidae) i gruppen filtdannende gallmidder. De lever av å suge plantevæske av blad på bjørk. Midden forårsaker at det dannes et filtaktig belegg, noen korte hårlignende utvekster på bladene der den lever. Til å begynne med er de litt lyse gulaktige, senere blir de mer rustbrune.
Ace of Spades
Ace of Spades er det femte studioalbumet til heavy metal-bandet Motörhead. Albumet nådde fjerdeplass på den britiske albumlisten og var det første albumet til å ha bildet av bandet på albumcoveret. Albumet har blitt Motörheads mest kjente og suksessfulle album, og tittelsangen har blitt en av de største heavy metal-klassikerne. Spar og sparess har i senere tid blitt brukt som symboler og en del av bandets image.
I forkant av albumet ga bandet ut singelen «Ace of Spades». Den inneholdt de to sporene «Ace of Spades» og «Dirty Love» og nådde en 15.-plass på den britiske hitlisten.
Den hvide slavinde
Den hvide slavinde er en dansk stumfilm fra, produsert av Nordisk Film og regissert av Viggo Larsen. Filmen er en av de aller første danske fiksjonsfilmer, og den første i den populære "hvit slavehandel"-sjangeren.
Filmen er sannsynligvis basert på den norsk-danske forfatteren Elisabeth Schøyens bok Den hvide slavehandel – det tyvende århundreds skændsel, med den avgjørende forskjell at der hvor boken ender ulykkelig, så ender filmen tvert imot lykkelig.
Handling
En ung landsbypike (Gerda Jensen) leser en avisannonse som tilbyr et godt betalt arbeid i storbyen. Piken viser begeistret annonsen til sin kjæreste (Viggo Larsen). Han er litt skeptisk, men ønsker henne allikevel hell og lykke. Som avskjedsgave gir han henne en brevdue. Hun reiser av sted med toget og møter ved reisens slutt en kvinne, som tar henne med hjem. Piken får så utlevert en fin kjole og blir brakt til en stue full av festende mennesker. Hun avviser deres tilnærmelser, og blir låst inne på sitt værelse. Hun innser da at hun er havnet på et bordell, og sender brevduen av sted med en beskjed. Kjæresten får beskjeden og kommer til bordellet med politiet. Han tar piken med seg, men etter politiet har dratt sin vei fortsetter bordellvirksomheten som før.
78-Samlingen
78-Samlingen er et samlealbum med spor fra gamle 78-plater med Søstrene Bjørklund.
Musikkalbumet ble utgitt i 2009 på katalognummer NOMCD3037 av Normann Records.
438 Zeuxo
438 Zeuxo er en hovedbelteasteroide. Den ble oppdaga den 8. november 1898 av Auguste Charlois fra Observatoire de Nice i Nice. Den er oppkalt etter okeaniden Zeuxo fra gresk mytologi.
Vendetta
Vendetta har flere betydninger:
Bronislaw Malinowski
Bronisław Kasper Malinowski (født 7. april 1884 i Kraków i Østerrike-Ungarn (nå i Polen), død 16. mai 1942 i New Haven i Connecticut i USA) var en polsk/engelsk sosialantropolog. Han anses som en av det 20. århundres mest betydningsfulle antropologer. Malinowski grunnla den moderne sosialantropologiske metode, feltarbeidet, samt utarbeidet funksjonalismen som teoretisk rammeverk.
Malinowski arbeidet særlig med trobrianderne i Melanesia i Oseania.
Malinowski hadde sterk påvirkning på de fleste av sosialantopologene som gjorde seg bemerket i det 20. århundre.
Bob Dylan: The Collection
Bob Dylan: the Collection er det tredje iTunes komplette digitale album, følgende The Complete U2 og The Complete Stevie Wonder. Den kommer med 763 sanger og ett 100-siders digitalt hefte for 199.99 dollar.
Sporliste
Hovedartikkel er Bob Dylans diskografi
Bank of Bhutan
Bank of Bhutan er Bhutans eneste kommersielle bank, og ligger i grensebyen Phuntsholing.
Banken ble etablert i 1968, som landets første bank. Den ble restrukturert i 1971, og har fra 1982 også fungert som agent for Bhutans sentralbank. Banken har 26 avdelinger rundt omkring i Bhutan.
Torkel Ravndal
Torkel Ravndal (født 14. oktober 1936, død 13. september 2004) var en norsk styrkeløfter. Han var en tid kjent for å være Norges og Europas sterkeste mann. Han oppnådde både norges-, europa- og verdensrekord.
Tidlig liv
Torkel Ravndal ble født 14. oktober 1936 og vokste opp på Figgjo i Sandnes kommune. Han var den yngste i en søskenflokk på fire. Moren døde allerede da han var 3 år gammel. Både far og bestefar var store og sterke av natur, og bestefaren hadde visst nok en rekord i løft med lillefingeren. I oppveksten var Ravndal lang og tynn, men lynrask. Han var opptatt av fotball og speedwaykjøring, og for å få en bedre fysikk begynte han å trene med vekter.
Styrkeløftkarriere
Han begynte å trene seriøst med vekter i 1961, i en alder av 25 år. I 1962 begynte Ravndal å trene på gymmen til «Samson» (Jan Harry Hasselquist) i Stavanger. Ravndal og Samson turnerte senere sammen og holdt flere styrkeshow rundt omkring i landet. I 1963 flyttet Ravndal til Danmark og fikk jobb som sjefshelseinstruktør på et helsestudio der. Han bodde i Danmark i fem år
Under NM i styrkeløft i 1969 satte han sin første verdensrekord i markløft på hele 357,5 kg. I dette norgesmesterskapet løftet han i benkpress 192,5 kg, som var ny norsk rekord, og i knebøy 200 kg. Sammenlagt resultat ble 750 kg.
Han forbedret og holdt verdensrekorden i markløft i flere år. Hans største godkjente markløftrekord var på 375 kg, men uoffisielt skal han ha løftet hele 402,5 kg. Torkel Ravndal var regnet som verdens beste markløfter til langt innpå 80-tallet.
Han hadde flere rekorder som f.eks. 240kg i benkpress, 260kg i knebøy(skadet sitt høyre kne i ungdommen), 110kg bicepscurl, 1840kg vikingløft og 285 kg enhånds markløft.
Ravndal var en stor mann. Han var 193 cm høy og veide rundt 155 kg. Overarmen hans målte 61 cm, underarm 50 cm, nakke 51 cm, lår 79 cm, bryst 167 cm og håndledd 25 cm.
Turneliv
I 1970 startet Ravndal på en omfattende showturné. Showene trakk mange mennesker, og Ravndal tjente store penger på dette. Et av glansnumrene hans var å slå en syv tommers spiker gjennom en tre tommers planke med bare neven. Ravndal hadde også show sammen med Arve Opsahl.
I 1972 ble Ravndal utestengt fra å delta på flere styrkeløftstevner fordi han ble regnet som profesjonell, men han fortsatte sine turnéer rundt om i Norge og i Norden.
Helseproblemer
Etter 40 år med styrkeshow og tunge løft, måtte han gi seg med turnering i 2000 på grunn av betydelige helseproblemer. Den 13. september 2004 måtte han gi tapt for sykdom, og sovnet stille inn.
Legendestatus
Torkel Ravndal var allerede i leveårene av mange ansett som en legende. Ravndal blir av mange regnet som norgeshistoriens sterkeste mann.
På albumet Kast alle papirene har deLillos en egen sang om den levende legenden Torkel Ravndal.
Christopher Judge
Douglas Christopher Judge (født 13. oktober 1964 i Los Angeles i California) er en amerikansk skuespiller. Han er mest kjent for rollen som Kratos fra God of War (2018) og God of War Ragnarök
437 Rhodia
437 Rhodia er en hovedbelteasteroide. Den ble oppdaga den 16. juli 1898 av Auguste Charlois fra Observatoire de Nice i Nice. Den er oppkalt etter okeaniden Rhodia fra gresk mytologi.
Fylkesvei 8860
Fylkesvei 8860 går mellom Storskog og Skjergardsneset ved Grense Jakobselv i Sør-Varanger. Veiens lengde er 44,3 km.
Strekningen langs grensen mellom Bjørnstad og Jakobselv har fått beholde grusdekket ettersom den har verdi i henhold til Nasjonal verneplan for veger og bruer. De andre er blant annet fylkesvei 252 (Tyin–Eidsbugarden) og fylkesvei 258 (Gamle Strynefjellsvegen). Veien er med på et kart fra 1870 men ikke på et kart fra 1861 og er sannsynlig i forbindelse med byggingen av Kong Oscar IIs kapell i 1869. Reiser til Grense Jakobselv gikk tradisjonelt med båt.
Før 1. januar 2010 var veien riksvei, etter at regionsreformen trådte i kraft fikk den status som primær fylkesvei.
Frem til 2019 hadde veien betegnelsen fylkesvei 886. Den er fortsatt primær fylkesvei, men skiltes i 2022 ikke med nummer.
Knut Wicksell
Han ble født i Stockholm, hvor faren hans drev grønnsakshandel. Wicksell gikk på gymnaset der før han i 1869 reiste til Uppsala for å studere filosofi og matematikk. Her oppnådde han graden fil.kand. med fagkretsen historie, teoretisk filosofi, latin, matematikk, nordiske språk og astronomi.
Wicksell var både en av de viktigste bidragsyterne til utviklingen av økonomisk analyse slik vi kjenner den i dag og en av Skandinavias aller fremste økonomer gjennom tidene. Særlig sentral var han for utformingen av det vi vanligvis omtaler som makroøkonomi. Innenfor pengepolitisk forskning og teori om konjunktursykler blir han fremdeles regelmessig referert til.
Fra 1889 var han samboer med den norske kvinnesaksforkjemperen Anna Bugge Wicksell (1862–1928).
Stockholm Marathon
Stockholm Marathon er et årlig maratonløp som går gjennom Stockholms sentrale bydeler. Starten går utenfor Stockholms Olympiastadion og målgangen er inne på stadion. Distansen er den klassiske 42 195 meter. Løpet er det største maratonløpet i Sverige med over 15 000 deltakare og har status som svensk mesterskap både på herre og damesiden. Det første Stockholm Marathon ble arrangert 4. august 1979.
Anne Randi Haugejorden
Anne Randi Haugejorden (født 20. mars 1966) er en norsk fløytist.
Albion (bil)
Albion Motors var en skotsk bilprodusent basert i Glasgow, som er mest kjent for nyttekjøretøyer. I dag er selskapet et underselskap av American Axle & Manufacturing, og produserer aksler, drivverk, chassissystemer, veivaksler og chassiskomponenter. Det er Skottlands mest kjente merkenavn innen bilindustri. Albion-bilene var kjent for deres høye kvalitet og driftssikkerhet, og merkets slagord, «Sikkert som soloppgangen», var kjent over hele verden.
Anne Randi Haugejorden
Hun er oppvokst i Tinn kommune, og utdannet fra Norges musikkhøgskole og Det Kongelige Danske Musikkonservatorium i København. Utdannelsen omfatter blant annet diplomstudium i fløytespill, og utøvende hovedfag med fordypning i musikkformidling. Hun har blant annet studert med Per Øien og Toke Lund Christiansen.
Albion (bil)
Historie
Selskapet var først kjent som Albion Motor Car Company Ltd, og ble stiftet i 1899 av Thomas Blackwood Murray og Normak Osborne Fulton (begge var tidligere involvert i Arrol-Johnston). Fabrikken var opprinnelig i første etasje i en bygning i Finnieston Street, Glasgow, og hadde kun syv ansatte. I 1903 flyttet selskapet til nye lokaler i Scotstoun.
Anne Randi Haugejorden
Siden 1991 har hun gjort seg gjeldende på en rekke ulike arenaer som utøver: Hun har blant annet turnert for Rikskonsertene og deltatt som kammermusiker og solist ved en rekke plateinnspillinger, festivaler og konsertserier. Hun har spilt med de fleste norske symfoniorkestre, og har vært ansatt som solofløytist i Kristiansand Symfoniorkester siden 2003.
Albion (bil)
Historie
Albion Motor Car Company Ltd endret navn til Albion Motors i 1930.
Anne Randi Haugejorden
Per 2020 er hun førstelektor ved Institutt for klassisk musikk og musikkpedagogikk ved Universitetet i Agder, der hun underviser i orkesterstudier, interpretasjon og metodikk.
Albion (bil)
Historie
Selskapet ble solgt i 1993, og endret navn til Albion Automotive. I 1998 fikk selskapet igjen nye eiere, American Axle & Manufacturing Company.
Bilproduksjon
I 1900 bygget selskapet sin første bil, med en boksermotor med to sylindre og 8 hestekrefter.
I 1903 lanserte Albion en ny modell, med en 3,1 liter (3115 ccm) motor med to sylindre og 16 hestekrefter, etterfulgt av nok en modell med 24 hestekrefter i 1906. Den siste passasjermodellen fra selskapet var utstyrt med en 15 hestekrefters motor med fire sylindre på 2,5 liter (2492 ccm).
Bilproduksjonen ble stoppet i 1913, men i 1920 annonserte selskapet at stasjonsvogner igjen var tilgjengelige, basert på et lite busschassis. Det er ikke kjent om noen slike faktisk ble produsert.
Produksjon av nyttekjøretøyer
Til tross for at produksjon av personbiler var selskapets hovedgeskjeft i de første ti årene ble det i 1909 bestemt at selskapet skulle fokusere på produksjon av nyttekjøretøyer. Under 1. verdenskrig bygget selskapet store antall lastebiler.
Lastebiler og busser ble produsert på fabrikken i Scotstoun frem til 1980. Bussene ble eksportert til Asia, Øst-Afrika, Australia, India og Sør-Afrika. Nesten alle bussmodellene fikk navn som begynte på «V»: Victor, Valiant, Viking, Valkyrie og Venturer.
Bussproduksjon
De første bussene ble bygget på lastebilchassis, og to ble levert til West Bromwich allerede i 1914.
I 1923 lanserte selskapet sitt første chassis som var utviklet for busser, en videreutvikling av et lastebilchassis, men med bedre støtdemping. Karosserier med plass til fra 12 til 23 passasjerer var tilgjengelig. I 1925 ble et nytt chassis lansert, Model 26, med 30/60 hk motorer og akselavstander fra 135 til 192 tommer. Begge disse modellene hadde motoren foran sjåføren, men i 1927 lanserte selskapet sin første buss med motoren ved siden av sjåføren, Viking, som hadde plass til hele 32 passasjerer. Dieselmotorer ble tilgjengelig i 1933. Den første dobbeltdekkerbussen ble lansert i 1932, Venturer, med opp til 51 passasjerplasser.
Etter 2. verdenskrig ble modellutvalget modernisert, og busser med motoren under gulvet ble introdusert som prototyper i 1951, og som produksjonsmodeller i 1955 med modellen Nimbus.
Da Leyland tok over selskapet ble modellutvalget kuttet. Den siste dobbeltdekkerbussen fra Albion var Lowlander i 1961, en modell som i England ble solgt under Leyland-navnet.
Bildelproduksjon
I 1980 skiftet selskapet profil, og siden da har det kun blitt produsert bildeler, som bakaksler, veivaksler med mer.
Rød bjørkefiltmidd
Rød bjørkefiltmidd (Acalitus longisetosus) er en liten midd (edderkoppdyr), og tilhører familiegruppen bjørkegallmidder (Eriophyidae) i gruppen filtdannende gallmidder. De lever av å suge plantevæske av blad på bjørk. Midden forårsaker at det dannes et rødfarget filtaktig belegg, noen korte hårlignende utvekster på bladene der den lever.
Denne rødfargen er grunn i overtroen om at dette er gjøkeblod, og skal komme av at gjøken blør hver gang noen forsøker å herme sangen dens.
Den finnes i Norge, men bare i sørøst, nord til Oppland. Det er også gjort funn i øst i Finnmark.
Margit Sandemo
Margit Sandemo (født 23. april 1924 på Lena på Østre Toten, død 1. september 2018 i Skillinge i Skåne i Sverige) var en norsk-svensk forfatter av populærlitteratur. Mest kjent var hun for sin romanserie Sagaen om Isfolket. Sandemo skrev til sammen 185 bøker og solgte mer enn 37 millioner eksemplarer.
Nederlands geografi
Nederlands geografi handler om et av de mest unike landene i verden geografisk sett. Dette er fordi store deler av Nederland befinner seg under havnivå, og man kan si at nederlenderne har «tatt» landet tilbake fra havet ved hjelp av diker.
Margit Sandemo
Hun ble født i Norge, men vokste opp i Sverige og skrev på svensk.
Nederlands geografi
Landskapet
Nederland kan deles i to områder:
Margit Sandemo
Bakgrunn
Sandemo var datter av forfatter Anders Underdal (1880–1973) og lærerinne Elsa (1892–1967) av den svenske adelsslekten Reuterskiöld. Sandemo hevdet at faren var uekte sønn av Bjørnstjerne Bjørnson. Sandemos mormor Eva (1864–1949) tilhørte greveslekten Oxenstierna af Korsholm och Wasa.
Nederlands geografi
Natur
Nederland har 20 nasjonalparker og hundrevis av andre naturreservater. De fleste er eid av Staatsbosbeheer og Natuurmonumenten og inkluderer innsjøer, lyngheilandskap, skoger, sanddyner og andre habitat.
I 1871 ble den siste gamle originale skogen (Beekbergerwoud) hogd ned og de fleste skogene i dag er plantede monokulturer av trær som furu og trær som opprinnelig ikke hørte hjemme i Nederland.
Elver
Hele Nederland dreneres i Nordsjøen, delvis via IJsselmeer-sjøen. Landet deles i tre hovedområder av elvene Rhinen (nederlandsk Rijn), Waal og Maas. Disse elvene fungerer ikke bare som en naturlig grense, men også som et kulturelt skille, noe som viser seg i dialektforskjellene nord og sør for disse «store elvene» (de Grote Rivieren), og også den tidligere religiøse dominansen til katolikkene i sør og Kalvinistene i nord.
Den sørvestre delen av Nederland er faktisk en elvedelta av disse elvene og to armer av elven Schelde (Westerschelde & Oosterschelde). Rundt 10 000 kilometer med diker langs elver og kanaler skal beskytte Nederland mot oversvømmelser.
Margit Sandemo
Bakgrunn
Hun hadde en vanskelig barndom og ble blant annet utsatt for seksuelt overgrep. Til den britiske avisa The Guardian fortalte Sandemo at hun drepte en mann som forsøkte å voldta henne da hun var 11–12 år.
Nederlands geografi
Elver
I tillegg til elvene har Nederland et omfattende system av kanaler på kryss av tvers av landet.
Margit Sandemo
Bakgrunn
Ettersom hun sa seg å være synsk ble hun tatt hånd om for behandling.
Sandemo reiste i 1945 til Valdres der familien eide en fjellstue. Hun giftet seg i mars 1946 med nordmannen Asbjørn Sandemo (1917–1999). Hun fikk tre barn, Henrik, Tove og Bjørn.
Nederlands geografi
Klima
Nederland er kjent for kanalene og vindmøllene sine, men landet er hverken spesielt fuktig eller vindfullt. Det er hovedsakelig kystområdene som har noe særlig vind å snakke om, og de kan om vinteren få storm når lavtrykkene går inn over Nordsjøen. De indre områdene har derimot lite vind, og i gjennomsnitt har Utrecht mindre vind enn Paris. Vinden merker man likevel mest om vinteren når temperaturene ligger like over frysepunktet. Den fuktige luften gjør sitt til at det kjennes enda kaldere ut enn det er.
Margit Sandemo
Forfatter
Sandemo begynte å skrive da hun var 40 år.
Den første romanen hun skrev ble i 1963 refusert av forlaget hun sendte den til. I stedet ble De tre frierne i 1964 utgitt som føljetong i Norsk Ukeblad. Hun skrev også for ukebladene Allers og Hjemmet.
Nederlands geografi
Klima
Siden Nederland er flatt og ikke har store fjellkjeder øst eller sør for seg er landet også utsatt for den kalde Sibirluften fra øst om vinteren. Disse kuldeperiodene kan vare flere uker, og kanalene kan fryse til. De er vanligst i nordøstlige deler av landet, mot grensen til Tyskland. Deler av Nederland ligger lavere enn havoverflaten, og er bare beskyttet av dikene på kysten og i kanalene. Ved spesielt kraftig uvær i Nordsjøen har dette tidligere ført til stormflo og store flomkatastrofer, den siste var Watersnood, en stor oversvømmelse som rammet områder i Belgia, England og Nederland i 1953.
Margit Sandemo
Forfatter
Hun skrev totalt 185 bøker. Bøkene hennes solgte i mer enn 37 millioner eksemplarer. Alle hennes norske skjønnlitterære bøker er utgitt av Bladkompaniet under ledelse av Finn Arnesen. Mest kjent er hun for romanserien Sagaen om Isfolket. Denne bokserien omfatter totalt 47 bøker. I Norge er den trykket i et opplag på over seks millioner eksemplar. Andre omfattende serier er Heksemesteren med 15 bøker, Sagnet om Lysets Rike med 20 bøker og De svarte ridderne med 12 bøker. Forfatterskapet er beskrevet som en blanding av realisme og fantastisk litteratur.
I tillegg til Norge og Sverige, er bøkene hennes utgitt i Danmark, Finland, Island, Polen, Russland, Storbritannia, Tsjekkia, Tyskland, Ungarn og Sri Lanka.
Da bøkene hennes skulle oversettes til engelsk i 2007, skrev Aftenposten at hun hadde solgt bøker for 1,3 milliarder kroner.
I 1999 ble Sandemo enke og flyttet til Skillinge.
I 2014 ble Sandemo tildelt Kongens fortjenstmedalje.
Cryptoclidus
Cryptoclidus var en slekt av Svaneøgler (Plesiosauria). Cryptoclidus levde i midten av juratiden og deres fossiler er blant de mest hyppige og kjente blant svaneøglene. Cryptoclidus arter er antatt å ha veid 8 tonn.
Asialekene 1966
Asialekene 1966 var de femte Asialekene, de ble arrangert i Bangkok i Thailand i perioden 9. til 20. desember 1966. Det var 1 945 utøvere fra 16 nasjoner som deltok i fjorten sporter. Japan ble beste nasjon med 78 gullmedaljer foran Sør-Korea med tolv.
Tantalos
Tantalos (gresk: Τάνταλος; latin Tantalus) er i gresk mytologi stamfaren til tantalidene. Han freste mot gudene og nedkalte dermed en forbannelse over sitt hus, en forbannelse som skulle bestå gjennom fem generasjoner.
Tantalos var ifølge en av versjonene konge av Sipylos i Lydia, eller av Frygia ifølge en annen versjon. Han blir for det meste beskrevet som sønn av Zevs og okeaniden Pluto, men ifølge en annen versjon var han sønn av Tmolos og Omfale. Han var gift med Dione og far til Niobe, Broteas, Daskylos og Pelops.
Mens han en gang var innbudt til å spise av gudenes taffel, stjal Tantalos nektar og ambrosia og gjorde dermed gudene rasende. Han gjemte også en gullhund stjålet fra et Zevstempel, og nektet for det. For å sette gudenes allvitenhet på prøve drepte han sin yngste sønn Pelops og tilberedte ham som et måltid. Han ville se om gudene oppdaget hva det var de spiste. Vel fortærte Demeter en del av skulderen, men de øvrige gudene forstod straks hva for en redselsdåd som var begått. De kastet Tantalos ned i Tartaros i underverdenen, og utsatte ham for evige pinsler. De plasserte ham i et vanndike, og når Tantalus bøyde seg ned for å øse opp vann med hendene for å stille sin brennende tørst, trakk vannet seg alltid unna. Rett over ham var det gren med frukter, men straks han strakk hendene opp for å plukke dem, førte vinden grenene utenfor rekkevidde.
Denne myten er opphavet til uttrykket tantaloskvaler, som sikter til at man er skilt fra noe man ønsker seg når det tilsynelatende er innen rekkevidde.
Grunnstoffet tantal er oppkalt etter Tantalos.
VM i skiskyting 1976
VM i skiskyting 1976 ble arrangert i 1976 i Antholz i Syd-Tirol i Italia. Det ble kun kåret verdensmester på 10 km sprint fordi øvelsen ikke var på programmet under Vinter-OL 1976.
I de årene det blir arrangert vinter-OL blir det ikke arrangert et eget verdensmesterskap i skiskyting. OL-vinnerne blir imidlertid ikke utropt til verdensmestere, men det blir arrangert verdensmesterskap i øvelser som ikke står på det olympiske programmet.
Australsk fotball i Sverige
Australsk fotball i Sverige spilles både på uorganisert og organisert nivå. Den første klubben i Sverige ble grunnlagt i 1993 og var Helsingborg FC. Det første året kalte de seg for The Ravens, men byttet navn til The Saints innen de ble med i den danske ligaen og spilte sin første kamp i 1994. Helsingborg Saints bestod ikke bare av Helsingborg-spillere, men var hele Skånes lag. Det andre laget som ble startet i Sverige var Lund Bulldogs. De spilte i den danske ligean i 1995, men ble lagt ned etter én sesong.
I 2003 bestemte Helsingborg, Lund og Malmö seg for å starte tre separate lag og anvende The Saints når de møtte danske lag. De tre skånske lagene ble da Helsingborg West Raptors, Lund Magpies og Malmö Maulers. Disse tre lag startet også en skånsk liga som en del under den danske ligaen. I 2003 var også det året da Göteborg Berserkers så dagens lys.
I 2004 ble det startet to lag i Stockholm; Dynamites og Royals, men i 2005 ble det startet en Stockholmsliga med tre lag, der Stockholm Dynamite ble deres felles lag og de tre individuelle lagene er Solna Axmen, Bromma Vikings og Södermalm Blue Saints.
1521 Seinäjoki
1521 Seinäjoki er en hovedbelteasteroide og går i bane innenfor asteroidefamilien Brasilia. Den ble oppdaget 22. oktober 1938 av Yrjö Väisälä i Åbo. Asteroiden er oppkalt etter den finske byen Seinäjoki.
Mynachlog-ddu
Mynachlog-ddu er en landsby i Preselifjellene i Pembrokeshire. Den utgjorde tidligere et verdslig sogn, men har nå et felles landsbyråd med Llangolman.
Actinote
Actinote er en slekt av tropiske sommerfugler som hører til underfamilien Heliconiinae i den store familien flikvinger (Nymphalidae). De fleste artene lever i Afrika, men det finnes også noen i Sør-Amerika. Actinote-artene er giftige og signaliserer dette med karakteristiske, røde eller gule og brune fargemønstre som mange andre sommerfugler har etterlignet.
Utseende
Actinote-artene har et ganske enhetlig utseende. De kan likevel være vanskelige å bestemme fordi mange sommerfugler fra andre grupper etterligner disse giftige artene. Middelsstore (vingespenn 30–90 mm), spinkle sommerfugler. Vingene er farget i rødt eller gult og brunt eller svart. Vingeårene er mørke og står tydelig fram mot vingenes grunnfarge. Mange arter har mer eller mindre gjennomsiktige vinger. Kroppen er pinneaktig tynn, antennene er kortere enn halvparten av forvingen, med markert kølle ytterst. Forvingene er avlange og smale, forhjørnene helt avrundede, ytterkanten jevn. Bakvingene er forholdsvis små og avrundede. Larvene er dekket av korte torner.
Levevis
Acraeini er skogsinsekter. Mange av artene har larver som lever på pasjonsblomstfamilien (Passifloraceae), slektene Passiflora og Adenia. Andre næringsplanter er blant annet søtpotet (Ipomoea batatas) og sommerfuglbusk (Buddleia). Stort sett er Acraeini trege insekter som stoler på at giftigheten verner dem mot rovdyr, men det finnes også noen arter som flyr høyt over trekronene.
Utbredelse
Actinote-artene er utbredt i Afrika og Sør-Amerika.
Systematisk inndeling
En del av de afrikanske artene som er listet under slekten Acraea hører kanskje til i Actinote. Under er listet de søramerikanske artene som føres til slekten.
Norges skoger
Norges skoger kan grovt deles i to. På Sør-Østlandet, i Agder og på gode lokaliteter et stykke nordover på Vestlandet finner vi den varmekjære lauvskogen, som er den nordligste utløperen av de europeiske tempererte lauvskogene. I resten av landet opp til skoggrensa finner vi barskogen, som er den vestligste utløperen av de store boreale barskogene i nordlige Eurasia. Over barskoggrensa dominerer fjellbjørk.
Skogen dekker 37 % av Norges areal, og ca. halvparten av dette regnes som produktiv skog. Urørt urskog finnes knapt i Norge i dag, men flekkvis finnes skog som er lite påvirka av menneskelige inngrep, helst gammelskog, men også noen mindre lommer med urskog. Det er anslått at skogen huser halvparten av de ca. 60 000 artene av planter og dyr i Norge.
I den varmekjære lauvskogen dannes normalt brunjordprofil, mens podsolprofil er det vanlige i barskogen.
Fordelingen mellom de ulike hovedgruppene av skog i Norge er slik: